L 218/22 Jurnalul Oficial al Uniunii Europene 19.8.2010 DECIZII DECIZIA COMISIEI din 17 august 2010 de derogare de la Regulamentul (CE) nr. 687/2008 în ceea ce priveşte termenele de livrare și preluare a cerealelor pentru intervenție în Finlanda în anul de comercializare 2009-2010 [notificată cu numărul C(2010) 5659] (Numai textele în limbile finlandeză și suedeză sunt autentice) (2010/456/UE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a pieţelor agricole şi privind dispoziţii specifice referitoare la anumite produse agricole („Regulamentul unic OCP”) ('), în special articolul 43 litera (a), coroborat cu articolul 4, întrucât: (1) 0) () JO JO Regulamentul (CE) nr. 687/2008 al Comisiei din 18 iulie 2008 prin care se stabilesc procedurile de preluare a cerealelor de către agențiile de plăți sau de către agențiile de intervenție şi metodele de analiză pentru determinarea calității cerealelor (?) prevede că, în cazul în care o ofertă este admisibilă, operatorilor li se comunică în cel mai scurt timp posibil programul de livrare. În acest scop, articolul 2 alineatul (4) primul paragraf din regulamentul respectiv prevede că, în cazul altor cereale decât porumbul, ultima livrare la centrul de intervenție pentru care a fost depusă oferta trebuie să se efectueze cel târziu la sfârșitul celei de a patra luni care urmează lunii în care a fost primită oferta, dar nu mai târziu de 31 iulie în cazul Finlandei. Articolul 6 alineatul (6) din Regulamentul (CE) nr. 687/2008 prevede că, în cazul altor cereale decât porumbul, ultima preluare trebuie să se efectueze cel târziu la sfârșitul celei de a doua luni care urmează lunii în care a avut loc ultima livrare menționată la articolul 2 alineatul (4) primul paragraf, dar nu mai târziu de 31 august în cazul Finlandei. Articolul 7 alineatul (1) din Regulamentul (CE) nr. 687/2008 prevede pentru efectuarea analizelor carac- teristicilor fizice și tehnologice un termen de douăzeci de zile lucrătoare de la constituirea mostrei reprezentative. L 299, 16.11.2007, p. 1. L 192, 19.7.2008, p. 20. (4) Recolta de cereale din Finlanda a atins, în anul de comer- cializare 2009-2010, nivelul record de 4,3 milioane de tone, din care 2,2 milioane de tone de orz. Ca urmare a situației pieţei cerealelor în Finlanda, caracterizată de niveluri ale preţurilor de producţie relativ joase și mai mici decât prețurile de intervenție, în cursul anului de comercializare 2009-2010 au fost oferite în această țară cantități importante pentru intervenție: aproximativ 823 000 de tone, din care 796 000 de tone de orz şi 27 000 de tone de grâu. Ultimele statistici disponibile, întocmite la 1 iulie 2010, arată o cantitate totală de cereale pentru intervenție, preluată de la începutul perioadei de intervenție, de aproximativ 573 000 de tone, din care 566 000 de tone de orz și 7 000 de tone de grâu. Prin urmare, mai rămâne încă o cantitate neneglijabilă oferită pentru intervenție, care trebuie să fie livrată şi analizată în vederea preluării pentru intervenție. La 24 iunie 2010, Finlanda a informat serviciile Comisiei că identificarea capacităților de stocare suplimentare, necesare pentru a face faţă ofertelor abundente de cereale pentru intervenție, a necesitat timp, generând o anumită întârziere. În consecință, pentru anul de comer- cializare 2009-2010, autoritățile finlandeze  solicită prelungirea datei limită de livrare a cerealelor până la 30 septembrie 2010 și a datei limită de preluare a cerealelor până la 31 octombrie 2010, precum şi prelungirea termenului de efectuare a analizelor de calitate. Având în vedere circumstanțele invocate și pentru a permite preluarea adecvată a cerealelor oferite pentru anul de comercializare 2009-2010, este justificat să se dea curs cererii Finlandei, acceptând, prin derogare de la Regulamentul (CE) nr. 687/2008, prelungirea perioadei de livrare, a termenului pentru efectuarea analizelor calitative, precum şi a perioadei de preluare a produselor oferite pentru intervenție în acest an de comercializare. Este necesar să se prevadă, pentru ofertele depuse în Finlanda în anul de comercializare 2009-2010, aplicarea măsurilor prevăzute de prezenta decizie.